جاء الصيف وطبعا الملحطين مثلنا ( الملحطين = اللي ما عندهم فلوس يسافرون ) قاضبين الرياض ما غير يحرسونها ويسقون زرع بيوت الجيران .حتى أبها وجدة وين ينراح لهم وهم صايرين أغلى من باريس وجنيف ... المهم جلسنا في البيت كالعادة ..الواحد يقابل الكنديشن لا ينقرض من الحر كل هذا عادي والعادي بعد ..أن أول الصيف عمي مساعد ( قوية عمي واسمه مساعد بس علشان القصة, مشوها أن اسمه مساعد ) يجي يزورنا يودعنا علشان يقهرنا لأنه كالعادة يسافر أوروبا هو وعياله ويرجعون بعد بداية الدراسة بيومين .. ويحط جدي عندنا ..جدي اسمه عبدالعزيز على اسمي قصدي أنا على اسمه ..مو جدي الله يسلمكم عقب ما توفت جدتي الله يرحمها بحلنا به أن تركناه بريحاته بيشب علينا يبي يتزوج علشان كذا لازم نلفلف به بين بيوت أعمامي وبيتنا طبعا لكل واحد منهم شهرين وبما أن منطقين في الصيف فهو من دورنا في الصيف .. المهم عمي مساعد مشى وجدي بقى عندنا .. رقى جدي غرفته كالمعتاد وبدى نظام جدي..المشكلة جدي الله يغفر له ما تقدم من ذنبه وما تأخر شوية بثر بس الواحدوش يسوي .مع أن ما أحد معطيه وجه بس هو ما يفهمها ويستبثر زيادة أبوي منشغل في العمل الصباح وبعد المغرب رجل الأعمال يبي يطقطق في العقار في مكتب خويه ..يقضي الصيف كله يالله يالله يبيعون قطعة أرض واحدة والوالدة الله يطول بعمرها هي وحريم الحارة مدري وش يجيهم العصر يدرسون قرآن ويحفظنه في أحد المدارس . وفي الليل عروس وطقطقة قمة التناقض وأخواني اللي متزوجين ..المهم أول أمارات وصول جدي البيت هي تليفون الفجر أذا رن التليفون حق غرفتي في الفجر